 Boko Haram Sponsors: Ẹbí àwọn ọmọ Nàìjíríà mẹfa tó rí ẹwọn he ní UAE nítorí Boko Haram sọ pé àkóba ni ọrọ nàá Ẹnikan to ba iwe iroyin Daily Trust sọrọ ni iṣẹ paṣi-paarọ owo ati eto bibani fi owo ranṣẹ, ni awọn eeyan naa n ṣe ni Dubai, to si ṣe e ṣe ko jẹ aimọkan lo mu wọn ba onibaara wọn fi owo ranṣẹ si Naijiria laimọ pe ikọ Boko Haram ni wọn n fi ranṣẹ si. Ati pe wọn ti n ṣe okoowo yii ki wọn o to bọ si pakute awọn to n ran wọn niṣẹ laimọ. Ọjọ Aiku ni iroyin jade pe wọn ti dajọ ẹwọn fun ọmọ orilẹ-ede Naijiria mẹfa ni ile ẹjọ giga ijọba apapọ ti ilu Abu Dhabi, nilẹ United Arab Emirate UAE, fun ẹsin gbigbọ bukaata Boko Haram. Iroyin naa ni idajọ ẹwọn laelae ni wọn fun meji lara wọn, Surajo Abubakar Muhammad ati Saleh Yusuf Adamu. Awọn mẹrin to ku, Ibrahim Ali alhassan, AbdurRahman Ado Musa, Bashir Ali Yusuf, ati Muhammad Ibrahim Isa, gba idajọ ẹwọn ọdun mẹwaa. Atẹjade kan ti olubadamọran fun aarẹ Buhari lori ọrọ ilẹ okeere, Abike Dabiri Erewa fisita loju opo Twitter rẹ lọjọ Aje, lo sisọ loju eleyi. Dabiri ni o seese fun awọn ti wọn dajọ fun naa lati lọ sile ẹjọ to ga julọ lati tako idajọ naa to ba wu wọn. Idajọ naa fihan pe, awọn afurasi naa lọwọ ninu fifi owo toto 782,000 ranṣẹ si ikọ Boko Haram laarin ọdun 2015 si 2016, bo tilẹ jẹ pe awọn to sunmọ wọn sọ pe nnkan to ba ofin mu ni wọn fi owo naa ranṣẹ fun. Ọjọ ti pẹ ti oriṣiriṣi ibeere ti n waye lori orisun ti ikọ Boko Haram ti n ri owo, igba akọkọ si niyii ti orukọ ẹnikẹni jade si gbangba nipa rẹ. Bawo ni ọwọ ṣe tẹ wọn? Akojọpọ owo ti wọn fi ranṣẹ, gẹgẹ bi iwe iroyin Daily Trust ṣe jabọ Iroyin sọ pe, laarin ọjọ kẹrindinlogun, oṣu Kẹrin si ọjọ kẹtadinlogun, oṣu Kẹrin, ọdun 2017, ni awọn ọlọpaa mu wọn , ti wọn si tu ile wọn wo. Iroyin sọ pe, awọn meji akọkọ finnu-findọ darapọ mọ Boko Haram ni Naijiria, eyi to tako ofin igbesunmọmi ni UAE, to si le yọri si idajọ iku tabi ẹwọn gbere. Wọn fi ẹsun kan awọn mẹrin yoku pe wọn n pese iranlọwọ fun ikọ naa. Amọ ṣa, mọlẹbi wọn sọ pe akoba ni ọrọ naa. Àwọn iròyin tì ẹ leè ní ìfẹ síí: Wọn ni iṣẹ paṣi-paarọ owo ati eto bibani fi owo ranṣẹ, ni awọn eeyan naa n ṣe ni Dubai, to si ṣe e ṣe ko jẹ aimọkan lo mu wọn ba onibaara wọn fi owo ranṣẹ si Naijiria laimọ pe ikọ Boko Haram ni wọn n fi ranṣẹ si. Ifa Worshippers: Àwọn ẹlẹsìn ìbílẹ ń fẹ kíjọba pín èrè òṣèlú alágbádá yíká gbogbo ẹsìn Bakan naa ni iroyin sọ pe, awọn agbofinro ṣi n wa eeyan meji, to jẹ ọmọ Naijiria, ti wọn fi ẹsun kan pe awọn lo ma n gbe iṣẹ fifi owo ranṣẹ fun awọn eeyan naa. : Mọlẹbi awọn kan lara ọmọ Naijiria mẹfa ti wọn dajọ ẹwọn fun lorilẹ-ede United Arab Emirates, fun nitori ibaṣepọ wọn pẹlu ik Boko Haram ti sọ pe akoba ni ọrọ naa. 